ગત મહિને કોંગ્રેસ પક્ષના ૬ સભ્યોને પક્ષાંતર કરાવીને ભાજપે પ્રમુખ-ઉપપ્રમુખની ચૂંટણીમાં પોતાના ઉમેદવારોને વિજયી બનાવ્યા હતા અને જિલ્લા પંચાયતમાં સત્તા કબજે કરી હતી પરંતુ આ સત્તા તમામ સમિતિઓમાં પોતાના પક્ષના સભ્યો ચૂંટાઇ આવીને બહુમતી મેળવે એ જરૂરી હોવાથી ભાજપે આ સમિતિઓની ૨૫મી જુલાઇની આખરી મુદત પહેલાં સામાન્ય સભા બોલાવીને નવી સમિતિઓની રચના કરીને પોતાની બહુમતી પ્રાપ્ત તો કરી લીધી પરંતુ આ સમિતિઓના ચેરમેન ન ચૂંટાય ત્યાં સુધી સમિતિ કામ જ ન કરી શકે તેવી જોગવાઇ હોવાથી ચેરમેનની ચૂંટણી જરૂરી બની છે.